-----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

2.1 ความเป็นมา

บริษัทฯ ก่อตั้งเมื่อปี 2525 ประกอบธุรกิจผลิต และส่งออกผลิตภัณฑ์กุ้งแช่แข็ง
ได้รับส่งเสริมการลงทุนจากคณะกรรมการส่งเสริมการลงทุน
ได้เริ่มซื้อขายหลักทรัพย์ในตลาดหลักทรัพย์แห่งประเทศไทย ตั้งแต่วันที่ 2 สิงหาคม 2536
ซึ่งในส่วนของผู้ถือหุ้นรายใหญ่ที่ถือเกินกว่าร้อยละ 10 ได้แก่ กลุ่ม เจียอาภา และ นางทัศนีย์
ยังมีวิทยา
เพื่อเป็นการสร้างผลิตภัณฑ์มูลค่าเพิ่มจากเศษวัสดุประเภทเปลือกและหัวกุ้งที่เหลือจากการผลิตกุ้งแช่แข็ง
ในปี 2539 และ 2543 บริษัทฯ จึงเข้าลงทุนซื้อหุ้นสามัญเพิ่มทุนของ บริษัท ซีเฟรชไคโตซาน
(แล็บ) จำกัด ซึ่งเป็นบริษัทฯ ที่ประกอบกิจการผลิตสารไคตินและไคโตซาน
เป็นสารธรรมชาติที่สกัดจากเปลือกกุ้ง กระดองปู เป็นต้น ปัจจุบันบริษัทฯ มีสัดส่วนการถือหุ้นร้อยละ
95.43 และในปี 2546 บริษัทฯ ได้รับการรับรองมาตรฐานระบบบริหาร คุณภาพ ISO 9001:
2000 จาก UKAS และเมื่อวันที่ 15 มิถุนายน 2548 นายเชีย อา เลค ได้จำหน่ายหุ้นจำนวน
46,488,000 หุ้น คิดเป็นร้อยละ 10.84 ให้กับ นายณฤทธิ์ เจียอาภา

2.2 ลักษณะของผลิตภัณฑ์

ผลิตภัณฑ์ของ บริษัท ซีเฟรชอินดัสตรี จำกัด (มหาชน) มีเพียงอย่างเดียวคือ กุ้งแช่แข็ง
โดยลักษณะสินค้าเป็นทั้งกุ้งต้ม กุ้งสด กุ้งชุบแป้ง กุ้งซูชิ เป็นต้น
โดยผลิตภัณฑ์เกือบทั้งหมดส่งออกจำหน่ายต่างประเทศภายใต้เครื่องหมายการค้าของบริษัทฯ ได้แก่
SEAFRESH, SFI, THAI CHIA, GO GO และเครื่องหมายการค้าของลูกค้า ผลิตภัณฑ์ของ บริษัท
ซีเฟรชไคโตซาน (แล็บ) จำกัด ได้แก่ การผลิตสารไคติน และ ไคโตซาน
ซึ่งเป็นสารโพลิเมอร์ธรรมชาติที่มีคุณสมบัติในการต่อต้านแบคทีเรีย ถนอมอาหาร
สร้างภูมิคุ้มกันโรคให้กับพืช เสริมสร้างความเจริญ เติบโตในสัตว์
ดักจับไขมันส่วนเกินในร่างกายมนุษย์ ช่วยในการสมานแผลและป้องกันไม่ให้เกิดแผลเป็น
รักษาความชุ่มชื้นของผิวหนังและเส้นผม เป็นต้น กลุ่มลูกค้าในประเทศ ได้แก่
อุตสาหกรรมเกษตรพืชและสัตว์ กลุ่มวิจัยจากสถาบันต่างๆ สำหรับกลุ่มลูกค้าต่างประเทศ ได้แก่
อุตสาหกรรมยา อาหาร และเครื่องสำอาง เป็นต้น

รายได้การจำหน่ายผลิตภัณฑ์ของบริษัทฯ

  --------------- --------- --------- --------- --------- --------- --------
  ผลิตภัณฑ์          ปี 2547              ปี 2548              ปี 2549    

                  ล้านบาท    %         ล้านบาท    %         ล้านบาท    %

  ผลิตภัณฑ์กุ้งแช่แข็ง   2,535     100.00    1,938     100.00    2,176     100.00
  --------------- --------- --------- --------- --------- --------- --------

หมายเหตุ : โครงสร้างรายได้ของบริษัทย่อยและบริษัทร่วมมีมูลค่าน้อยกว่าร้อยละ 10
ของรายได้รวมตามงบการเงินรวมซึ่งไม่มีนัยสำคัญต่อการดำเนินกิจกรรมของบริษัทฯ

2.3 สิทธิในการประกอบธุรกิจ

บัตรส่งเสริมการลงทุน บริษัทฯ
ได้รับบัตรส่งเสริมการลงทุนจากคณะกรรมการส่งเสริมการลงทุนในประเภทดังนี้

+----+-----------------+-------------------------------+--------------+
| ฉ  | ว               | กิจการที่ได้รับการส่งเสริม           | ประเภท       |
| บับ | ันที่ได้รับการส่งเสริม |                               |              |
+----+-----------------+-------------------------------+--------------+
| 1  | 11กรกฎาคม 2543  | ผลิตสัตว์น้ำแช่แข็งอาหารกึ่งสำเร็จรูป   | การผลิตอาหาร  |
|    |                 |                               |              |
|    |                 | และสำเร็จรูปแช่แข็งและสัตว์น้ำอบแห้ง  |              |
+----+-----------------+-------------------------------+--------------+

สิทธิประโยชน์

บริษัทฯ ได้รับสิทธิและประโยชน์ที่สำคัญ ดังนี้

1. ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการ
ที่ได้รับการส่งเสริมรวม 8 ปี นับแต่วันที่เริ่มมีรายได้จากการประกอบกิจการนั้น
โดยบัตรส่งเสริมจะสิ้นสุดในปี 2553

ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลดังกล่าวข้างต้น
บริษัทฯ
จะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้น
ภายหลังระยะเวลาที่ได้รับการยกเว้นภาษีเงินได้นิติบุคคล
มีกำหนดเวลาไม่เกินห้าปีนับจากวันพ้นกำหนด โดยจะเลือกหักจากกำไรสุทธิปีใดปีหนึ่งหรือหลายปีก็ได้

2. ได้รับยกเว้นไม่ต้องนำเงินปันผลจากกิจการที่ได้รับส่งเสริม
ซึ่งได้รับการยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ระบุในข้อ
1

3. ได้รับลดหย่อนภาษีเงินได้นิติบุคคลสำหรับกำไรสุทธิ ที่ได้รับจากการลงทุนในอัตราร้อยละ 50
ของอัตราปกติ มีกำหนดห้าปีนับจากวันที่พ้นกำหนดระยะเวลาที่ระบุในข้อ 1

สิทธิอื่น

สิทธิบัตร , สัมปทาน , ลิขสิทธิ์ , เครื่องหมายการค้า , สิทธิพิเศษอื่นๆ

  - ไม่มี -

ข้อจำกัดในการประกอบธุรกิจ

  - ไม่มี -

2.4 การตลาดและภาวะการแข่งขัน

มูลค่าการตลาดโดยรวมของสินค้ากุ้งแช่แข็ง มีโอกาสและแนวโน้มที่จะขยายตัวและเติบโตได้อีกมาก
เนื่องจากเดิมกุ้งมีราคาแพง แต่ปัจจุบันนี้กุ้งมีราคาถูกลงมากเมื่อเทียบกับ 3–5 ปี ที่ผ่านมา
ทำให้ผู้บริโภคสามารถเลือกซื้อบริโภคกุ้งได้โดยง่าย
เนื่องจากมีราคาแพงกว่าอาหารประเภทเนื้ออย่างอื่นไม่มากนัก
จะเห็นได้ว่าผู้บริโภคในประเทศไทยได้รู้จัก
และยอมรับสินค้ากุ้งแช่แข็งมากขึ้นหลังจากที่ผู้ประกอบการกุ้ง
แช่แข็งส่งออกหันกลับมาทำตลาดในประเทศไทยหลายราย
อย่างไรก็ตามภาวะการแข่งขันของสินค้ากุ้งแช่แข็งยังคงมีการแข่งขันค่อนข้างสูง
สำหรับประเทศคู่แข่งขันที่สำคัญ คือ อินโดนีเซีย เวียดนาม อินเดีย จีน และ เอกวาดอร์
ซึ่งมีราคาวัตถุดิบและค่าแรงต่ำกว่าประเทศไทย

จากการที่อัตราภาษีของไทยที่ถูกเรียกเก็บในการฟ้องทุ่มตลาดสินค้ากุ้งแช่แข็งจากประเทศสหรัฐอเมริกามีอัตราต่ำกว่าประเทศคู่แข่งหลายราย
ซึ่งได้แก่ เวียดนาม อินเดีย เอกวาดอร์ จีน และบราซิล
ทำให้การส่งออกกุ้งแช่แข็งของไทยไปตลาดสหรัฐอเมริกาขยายตัวขึ้นมาก
และจากข้อกำหนดให้ต้องวางหลักประกันภาษีนำเข้า (CONTINUOUS BOND)
เป็นจำนวนเงินเทียบเท่ากับภาษีนำเข้าตามมูลค่าการส่งออก ในปีที่ผ่านมา ทำให้มีผู้ส่งออกรายใหญ่ๆ
เท่านั้นที่สามารถส่งกุ้งเข้าประเทศสหรัฐอเมริกาได้ ซึ่งถือเป็น ข้อได้เปรียบของบริษัทฯ
เนื่องจากมีศักยภาพทางการเงินสูง ทำให้สามารถวางหลักประกันภาษีนำเข้า (CONTINUOUS
BOND) ได้

เนื่องจากกระทรวงพาณิชย์ของสหรัฐฯ
จะทำการทบทวนอัตราภาษีทุ่มตลาดรอบแรกที่เป็นช่วงระยะเวลานำเข้าสินค้าตั้งแต่เดือนสิงหาคม
2547 ถึงมกราคม 2549
ซึ่งหลักเกณฑ์วิธีการและขั้นตอนของขบวนการทบทวนนี้มีความผันผวนเป็นอย่างสูง
จึงสามารถส่งผลให้ผู้ส่งออกมีโอกาสถูกเรียกเก็บภาษีย้อนอีกในอัตราที่เพิ่มขึ้นสำหรับสินค้านำเข้าในช่วงเวลาข้างต้น
ถึงแม้ผู้ส่งออกจะมีการเตรียมพร้อมสำหรับการถูกเรียกตรวจสอบไว้เป็นอย่างดีก็ตาม
ดังนั้นทางบริษัทฯ จึงได้พิจารณาดำเนินการตัดความเสี่ยงที่อาจเกิดขึ้นนี้ โดยบริษัทฯ
ได้จ่ายค่าดำเนินการถอนชื่อจากการถูกทบทวนอัตราภาษีทุ่มตลาดจากประเทศสหรัฐอเมริกา
ทำให้บริษัทฯ
ไม่อยู่ในข่ายที่จะถูกปรับอัตราภาษีทุ่มตลาดเพิ่มขึ้นย้อนหลังอีกสำหรับสินค้านำเข้าในรอบแรกนี้
และหลังจากนี้จะทำการทบทวนอัตราภาษีทุ่มตลาดในช่วงระยะเวลานำเข้าสินค้าทุกๆ 1 ปี
ที่ผ่านมาเท่านั้น การดำเนินการนี้ยังมีผลช่วยลดภาระค่าใช้จ่ายและความผูกพัน
ที่เกี่ยวเนื่องกับการวางหลักประกันภาษีนำเข้าในช่วงเวลาดังกล่าวรวมถึงค่าว่าจ้างทนายด้วย

หลังจากประเทศไทยได้รับการคืนสิทธิพิเศษทางอัตราภาษีศุลกากร GSP สำหรับการส่งออก
สินค้ากุ้งแช่แข็งไปยังตลาดสหภาพยุโรปเมื่อปี 2548 ทำให้บริษัทฯ
สามารถขยายตลาดไปยังสหภาพยุโรปเพิ่มขึ้นเป็นเท่าตัวในปี 2549 เนื่องจากบริษัทฯ
มีฐานลูกค้าเดิมที่มีความสัมพันธ์ภาพที่ดีมายาวนาน
ประกอบกับสินค้ากุ้งแช่แข็งของไทยได้รับการยอมรับในเรื่องคุณภาพเป็นอย่างดี
ดังนั้นการส่งออกกุ้งแช่แข็งของไทยไปสหภาพยุโรปจึงค่อนข้างสดใส อย่างไรก็ตามบริษัทฯ
ได้พัฒนาสินค้าอย่างต่อเนื่องทำให้ได้รับการยอมรับเป็นอย่างดีสำหรับการส่งสินค้าไปยังร้านค้าปลีกชั้นนำในสหภาพยุโรป
ซึ่งมีข้อกำหนดที่เข้มงวดมากและจะต้องผ่านการตรวจสอบคุณภาพโรงงานก่อนที่จะมีการยอมรับ
ซึ่งบริษัทฯ ได้พัฒนาจุดแข็งในด้าน คุณภาพของโรงงานจนนำไปสู่การจำหน่าย
และการขยายตลาดไปยังร้านค้าปลีกชั้นนำต่างๆ ในยุโรปได้เป็นจำนวนมาก

สำหรับตลาดเอเชีย ญี่ปุ่นเป็นตลาดที่สำคัญ มียอดนำเข้ากุ้งแช่แข็งเป็นอันดับหนึ่งของเอเซีย บริษัทฯ
มีคู่ค้าที่มีความสัมพันธ์ทางธุรกิจมายาวนาน โดยส่วนใหญ่สินค้าที่ส่งออกไปตลาดญี่ปุ่นเป็นสินค้า
มูลค่าเพิ่ม ซึ่งบริษัทฯ ให้ความสำคัญเป็นอย่างมาก เนื่องจากเป็นเป้าหมายของบริษัทฯ
ที่จะพัฒนาสินค้า มูลค่าเพิ่มอย่างต่อเนื่อง สำหรับกรณีข้อตกลงทางการค้า FTA
ที่รัฐบาลไทยกำลังเจรจากับรัฐบาลญี่ปุ่นนั้น จะส่งผลดีกับบริษัทฯ เป็นอย่างมากถ้าข้อตกลง FTA
สัมฤทธิ์ผล เนื่องจากจะทำให้อัตราภาษีนำเข้ากุ้งแช่แข็งจากไทยไปญี่ปุ่นลดลง
ซึ่งจะส่งผลให้ไทยได้เปรียบคู่แข่งในการส่งออกสินค้ากุ้งแช่แข็งไปยังประเทศญี่ปุ่น

  2.4.1 กลยุทธ์ทางการตลาด

1. บริษัท ซีเฟรชอินดัสตรี จำกัด (มหาชน) ตั้งโรงงานอยู่ที่จังหวัดชุมพร
ซึ่งเป็นแหล่งที่สามารถจัดหาวัตถุดิบในด้านกุ้งที่เหมาะสม
เนื่องจากเป็นจังหวัดที่มีฟาร์มเพาะเลี้ยงกุ้งที่มีคุณภาพและขณะเดียวกันมีการประมงกุ้งทะเลมากแห่งหนึ่งส่งผลให้บริษัทฯ
สามารถจัดหาวัตถุดิบที่มีคุณภาพสูงปริมาณมากได้ตลอดทั้งปี
และประหยัดค่าใช้จ่ายในการขนส่งวัตถุดิบอีกทางหนึ่ง

2. บริษัทฯ มีตลาดส่งออกที่สำคัญคือ ญี่ปุ่น, สหรัฐอเมริกา, แคนาดา, กลุ่ม ประชาคมยุโรป,
ออสเตรเลีย และอื่นๆ ซึ่งบริษัทฯ มีนโยบายที่กระจายการส่งออกไปในแต่ละประเทศใน
สัดส่วนที่เหมาะสมและไม่เป็นการกระจุกเพียงตลาดเดียว
เพื่อเป็นการลดความเสี่ยงต่อการพึ่งพาเพียงตลาดเดียว

3. บริษัทฯ
มีนโยบายในการผลิตสินค้าให้มีคุณภาพและมาตรฐานสูงด้วยเทคโนโลยีการผลิตที่ทันสมัยและมีประสิทธิภาพสูง
มีระบบการตรวจสอบคุณภาพสินค้าทุกขั้นตอน ทำให้สินค้าของบริษัทฯ
ได้รับการรับรองมาตรฐานคุณภาพระดับโลกดังนี้

- ISO9001:2000 จาก”BUREAU VERITAS QUALITY INTERNATIONAL”
เป็นระบบมาตรฐานสากล ในการจัดการระบบบริหารคุณภาพ

- BRC GLOBAL STANDARD (BRC-BRITISH RETAIL CONSORTIUM) จาก EUROPEAN FOOD
SAFETY INSPECTION SERVICE
เป็นมาตรฐานที่ใช้ในการรับรองระบบการผลิตที่ครอบคลุมเนื้อหาการจัดการด้านคุณภาพของผลิตภัณฑ์,
สุขลักษณะในการผลิต, ความปลอดภัยของอาหารของบริษัทผู้ผลิตที่ผลิตอาหารและบรรจุภัณฑ์ต่างๆ
ให้กับร้านค้าปลีกต่างๆ (RETAIL)

- GOOD MANUFACTURING PRACTICES (GMP) จากกรมประมง
เป็นมาตรฐานการจัดการสุขลักษณะที่ดีในการผลิต
ที่ครอบคลุมเนื้อหาการจัดการปัจจัยพื้นฐานในการผลิตที่ส่งผลต่อสุขลักษณะที่ดีในการผลิต
รวมถึงความปลอดภัยของอาหาร

- HAZARD ANALYSIS CRITICAL CONTROL POINT (HACCP) จากกรมประมง
เป็นมาตรฐานการจัดการด้านความปลอดภัยของอาหาร
มุ่งเน้นการจัดการกระบวนการผลิตเพื่อผลิตผลิตภัณฑ์อาหารอย่างปลอดภัย

4. บริษัทฯ
มีนโยบายที่รับซื้อวัตถุดิบโดยตรงจากชาวนาและชาวประมงเพื่อเป็นการลดต้นทุนวัตถุดิบลง

5. บริษัทฯ มีกลยุทธ์ที่จะรักษาฐานลูกค้าไว้ คือ การขนส่งที่มีประสิทธิภาพรวดเร็ว ตรงต่อเวลา
และความซื่อสัตย์ต่อลูกค้า และมีนโยบายการขายที่ต้องการให้ลูกค้าพอใจสูงสุด
โดยเน้นในด้านคุณภาพสินค้าและบริการที่ประทับใจ

6. บริษัทฯ มุ่งเน้นในผลิตภัณฑ์กุ้งเพียงอย่างเดียว ทำให้บริษัทฯ มีความเชี่ยวชาญในด้านกุ้ง
สามารถทุ่มเททรัพยากรในการพัฒนาผลิตภัณฑ์ให้มีคุณภาพสูง
รวมถึงทักษะแรงงานที่มีความชำนาญในด้านกุ้งมา ยาวนาน ส่งผลให้การดำเนินงานของบริษัทฯ
เป็นไปอย่างราบรื่นโดยตลอด

7. นโยบายการตั้งราคาจำหน่ายผลิตภัณฑ์ของบริษัทฯ
ขึ้นอยู่กับปัจจัยของภาวะราคากุ้งสดแช่แข็งของตลาดโลกและภาวะแข่งขันของผู้ผลิตภายในประเทศ
ซึ่งจะใกล้เคียงกับคู่แข่งขันทั้งภายในประเทศและต่างประเทศ
ทั้งนี้เฉพาะผลิตภัณฑ์พิเศษซึ่งจำเป็นต้องใช้ความชำนาญในการผลิตจะสามารถตั้งราคาขายได้สูงและมีอัตรากำไรที่ดี

8. บริษัทฯ มีนโยบายในการเก็บสต็อกวัตถุดิบในปริมาณและราคาที่เหมาะสม
เพื่อสำรองไว้ใช้ในการผลิตในช่วงเวลาที่คาดว่าวัตถุดิบเกิดการขาดแคลน
ซึ่งเกิดจากปัญหาโรคระบาดในกุ้งปัญหาสภาพดินฟ้าอากาศ ปริมาณการเพาะเลี้ยง ฯลฯ

ในกรณีที่สินค้าคงคลังมีอายุมากกว่า 1 ปี บริษัทฯ
จะต้องตั้งสำรองค่าเผื่อมูลค่าสินค้าลดลงโดยใช้อัตราเปอร์เซ็นตามอายุของสินค้า
ซึ่งเป็นการตั้งตามหลักการบัญชีเท่านั้น แต่โดยความเป็นจริงแล้วมูลค่าและคุณภาพของสินค้ามิได้ลดลง
เนื่องจากบริษัทฯ มีมาตรการในการจัดเก็บสินค้าที่มีมาตรฐานสูง
ทำให้ราคาของสินค้ายังคงเป็นราคาตลาดที่ซื้อขายโดยทั่วไป
และถ้าบริษัทฯได้จำหน่ายสินค้าคงคลังออกไปในราคาที่เหมาะสมกับสภาวะการณ์ตลาด บริษัทฯ
สามารถโอนสำรองค่าเผื่อมูลค่าสินค้าลดลงกลับมาเป็นรายได้ของบริษัทฯ

  2.4.2 การจำหน่ายและช่องทางการจำหน่าย

ผลิตภัณฑ์ของ บริษัท ซีเฟรชอินดัสตรี จำกัด (มหาชน)
ส่งออกจำหน่ายยังต่างประเทศประมาณร้อยละ 98 ของยอดขายรวม
ภายใต้เครื่องหมายการค้าของบริษัทฯ และเครื่องหมายการค้าของลูกค้า
โดยดำเนินการติดต่อกับลูกค้าโดยตรงทั้งหมด ซึ่งลูกค้าเหล่านี้เป็นผู้นำเข้ารายใหญ่ของตลาด
ส่งออกนั้นๆ ปัจจุบันบริษัทฯ มีลูกค้าทั้งหมดประมาณ 50 ราย กระจายอยู่ทั่วโลก

  2.4.3 ลักษณะของลูกค้า

  ลักษณะของลูกค้าแบ่งออกเป็น 4 ประเภทดังนี้ (ณ วันที่ 31 มีนาคม 2549)

1.  ผู้นำเข้า (IMPORTER) โดยนำเข้าเพื่อจำหน่ายให้แก่ผู้ค้าส่งและภัตตาคาร (17%)

2.  ผู้ค้าส่ง (WHOLESALER)
    เป็นผู้ค้าส่งรายใหญ่ที่นำเข้าเองเพื่อจำหน่ายให้แก่ร้านค้าปลีกและภัตตาคาร (69%)

3.  โรงงานแปรรูป (REPROCESSOR) นำสินค้าประเภทกุ้งสดไปทำการผลิตอีกทอดหนึ่ง
    หรือนำบรรจุหีบห่อใหม่ (4%)

4.  ขายปลีก (RETAILER) ซึ่งนำเข้าเพื่อจำหน่ายให้แก่ร้านในเครือข่าย (CHIAN) ต่อไป
    (10%)

  2.4.4 สัดส่วนมูลค่าการจำหน่ายแยกตามประเทศ

+----------------------------------+-----------+-----------+----------+
| รายละเอียด                        | ปี 2547    | ปี 2548    | ปี 2549   |
|                                  |           |           |          |
|                                  | (%)       | (%)       | (%)      |
+----------------------------------+-----------+-----------+----------+
| 1. เอเชีย                         | 47        | 40        | 25       |
+----------------------------------+-----------+-----------+----------+
| 2. สหภาพยุโรป                     | 6         | 7         | 16       |
+----------------------------------+-----------+-----------+----------+
| 3. อเมริกาและแคนาดา               | 35        | 34        | 43       |
+----------------------------------+-----------+-----------+----------+
| 4. ออสเตรเลีย, นิวซีแลนด์ และอื่นๆ     | 12        | 19        | 16       |
+----------------------------------+-----------+-----------+----------+
| รวม                              | 100       | 100       | 100      |
+----------------------------------+-----------+-----------+----------+

  การขายสินค้าให้ลูกค้ารายใดเกินร้อยละ 30 ของยอดขายเป็นเวลา 3 ปี ติดต่อกัน

  - ไม่มี –

5.  การจัดหาผลิตภัณฑ์

  2.5.1 การผลิต

  บริษัท ซีเฟรชอินดัสตรี จำกัด (มหาชน) ตั้งโรงงานอยู่ที่จังหวัดชุมพร

กำลังการผลิตและปริมาณการผลิตจริง

  ------------------------------------ ----------- ----------- -----------
  กำลังการผลิตเต็มที่ (หน่วย : ตัน)           ปี 2547      ปี 2548      ปี 2549

                                       20,000      20,000      20,000

  ปริมาณการผลิตจริง (หน่วย : ตัน)                                   

  - ผลิตภัณฑ์กุ้งแช่แข็ง                      9,100.00    10,500.00   9,300.00

  การใช้กำลังการผลิต (%)                  45.50       52.50       46.50

  อัตราการเพิ่ม (ลด) ของปริมาณการผลิต (%)   (7.14)      15.38       (11.43)
  ------------------------------------ ----------- ----------- -----------

นโยบายการผลิตของบริษัทฯ ขึ้นอยู่กับเป้าหมายของยอดขายของบริษัทฯ
ซึ่งจะมีการประมาณการในทุกๆ ปี

2.5.2 วัตถุดิบ และผู้จำหน่ายวัตถุดิบ

วัตถุดิบที่สำคัญในการผลิตคือกุ้งสด ได้แก่ กุ้งขาว, กุ้งกุลาดำ , กุ้งแชบ๊วย , กุ้งทราย เป็นต้น
โดยแหล่งที่มาของวัตถุดิบ คือ กุ้งจากทะเลและกุ้งจากฟาร์ม
ซึ่งจะครอบคลุมพื้นที่ในเขตจังหวัดที่มีการทำฟาร์มเลี้ยงกุ้ง และการทำประมงตามชายฝั่งทะเล ได้แก่
ชุมพร ภูเก็ต สุราษฎร์ธานี นครศรีธรรมราช ระนอง เป็นต้น วัตถุดิบทั้งหมดจะซื้อจากในประเทศ
โดยบริษัทฯ จะซื้อวัตถุดิบจากผู้จำหน่าย 3 ลักษณะ ดังนี้

1. จากเจ้าของฟาร์มเลี้ยง จะเป็นกุ้งเลี้ยงจากฟาร์ม คือ กุ้งวานาไม โดยซื้อจาก
ผู้จำหน่ายประมาณ 396 ราย (60%)

2. จากเจ้าของแพปลา จะเป็นกุ้งจากทะเล ได้แก่ กุ้งโอคัก, กุ้งแชบ๊วย, กุ้งทราย เป็นต้น
โดยซื้อจากผู้จำหน่ายประมาณ 22 ราย (3%)

3. จากนายหน้าตัวแทน จะเป็นกุ้งเลี้ยงจากฟาร์มและกุ้งจากทะเล โดยซื้อจาก ผู้จำหน่ายประมาณ
48 ราย (37%)

  การซื้อวัตถุดิบจากผู้จำหน่ายรายใดเกินกว่าร้อยละ30ของมูลค่าการสั่งซื้อวัตถุดิบทั้งหมด

  - ไม่มี -

ราคาวัตถุดิบ (กุ้งวานาไม) โดยเฉลี่ยต่อกิโลกรัม ปี 2549

  ------ ------ ------ ------ ------- ------ ------ ------ ------ ------ ------ ------ ------
  เดือน   ม.ค.   ก.พ.   มี.ค.   เม.ย.   พ.ค.   มิ.ย.   ก.ค.   ส.ค.   ก.ย.   ต.ค.   พ.ย.   ธ.ค.

  ราคา   134    140    141    140     129    119    120    122    122    124    121    118
  /บาท                                                                                 
  ------ ------ ------ ------ ------- ------ ------ ------ ------ ------ ------ ------ ------

สภาพปัญหาของวัตถุดิบ

วัตถุดิบกุ้งมีปริมาณไม่สม่ำเสมอและคาดเดาได้ยาก เนื่องจากเป็นสินค้าเกษตร
โดยราคากุ้งจะแปรผันไปตามกลไกราคาของตลาด ซึ่งขึ้นอยู่กับปริมาณการเพาะเลี้ยง ปัญหาสภาพดิน
ฟ้า อากาศ ปัญหาโรคกุ้ง ราคาอาหารกุ้ง และอัตราแลกเปลี่ยน

  2.5.3 ผลกระทบต่อสิ่งแวดล้อม

กระบวนการผลิตและวัตถุดิบเหลือใช้ของบริษัทฯ ไม่มีผลกระทบกับสิ่งแวดล้อม
เนื่องจากวัตถุดิบที่เหลือใช้จากการผลิต บริษัทฯ จะนำออกจำหน่ายในรูปของเศษวัสดุ
ส่วนในเรื่องของเสียจากกระบวนการผลิต บริษัทฯ ได้มีการติดตั้งระบบบำบัดน้ำเสีย
โดยอยู่ในความควบคุมดูแลของสำนักงาน อุตสาหกรรมจังหวัด และบริษัทฯ
ไม่เคยมีประวัติในการกระทำความผิดเกี่ยวกับสิ่งแวดล้อม บริษัทฯ
มีค่าใช้จ่ายในการควบคุมดูแลระบบบำบัดน้ำเสียในปี 2548 และ ปี 2549 เป็นเงินประมาณ
50,000 บาท และ 145,000 บาท ตามลำดับ